Továbbra sincs újabb regisztrált beteg a megyében | DÉLMAGYAR Szeged, Szeged és környéke
Friss megyei számok 2020. 05. 16. 08:48
Továbbra sincs újabb regisztrált beteg a megyében
3473 főre nőtt a hazánkban beazonosított fertőzöttek száma. Csongrád megyében 114 betegről van tudomásunk.
A kormány hivatalos oldalán szereplő adatok szerint elhunyt újabb idős 6 krónikus beteg. Ezzel 448 főre emelkedett az elhunytak száma, 1371-en pedig már gyógyultan távoztak a kórházból. Az aktív fertőzöttek száma 1654 főre csökkent. Az aktív fertőzöttek 56%-a, az elhunytak 77%-a, a gyógyultak 61%-a budapesti vagy Pest megyei. 570 koronavírusos beteget ápolnak kórházban és 45-en vannak lélegeztetőgépen.
A járvánnyal összefüggésben eddig összesen 363 büntetőeljárás indult Magyarországon – mondta a koronavírus-járvány elleni védekezésért felelős operatív törzs ügyeleti központjának munkatársa a pénteki online sajtótájékoztatón. Többek között az is elhangzott, hogy a járványügyi helyzet javulásával hétfőtől újabb egészségügyi ellátásokat vezetnek vissza.
Egyelőre nincs újabb fertőzött Csongrád-Csanád megyében